โบรกฯแนะถือ DTAC เก็งปันผล Q2 ที่ 0.72 บ./หุ้น รอฟื้นตัวครึ่งปีหลัง 58
 บล.เอเซีย พลัสแนะถือ DTAC เก็งปันผล Q2 ที่ 0.72 บ./หุ้น รอฟื้นตัวครึ่งปีหลัง 58 ณ เวลา 11.03 น.อยู่ที่ 85.75 บาท ลบ 1.25 หรือ 1.44% มูลค่าการซื้อขาย 16.16 ล้านบาท
15 มิ.ย. 2558

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 11.03 น.อยู่ที่ 85.75 บาท ลบ 1.25 หรือ 1.44% มูลค่าการซื้อขาย 16.16 ล้านบาท ขณะที่ดัชนีหุ้นไทยโดยรวมลบ 0.48%

โดยวันนี้ราคาหุ้นเปิดตลาดที่ 86.50 บาท ระหว่างวันปรับตัวขึ้นแตะระดับย่อตัวแตะระดับต่ำสุดที่ 85.75 บาท ทั้งนี้ ราคาหุ้นมีการปรับตัวลงมาอย่างต่อเนื่องจากระดับราคา 92.00 บาท นับตั้งแต่วันที่ 22 พ.ค.58 เป็นต้นมา
 บล.เอเซีย พลัส ระบุในบทวิเคราะห์ (15 มิ.ย.)ว่า มองว่ายังไม่เห็นสัญญาณการฟื้นตัวกำไรระยะสั้นในไตรมาส 2/58 (ผล Low season และต้นทุนที่เพิ่ม) ขณะที่ความหวังฟื้นตัวในครึ่งปีหลัง 58 ต้องลุ้นผลตอบรับจากลูกค้าที่ดีขึ้นจากการปรับกลยุทธ์ลงทุนให้ตนเองมี 4G ดีสุด ให้ “ถือ” รอดูพัฒนาการก่อน
อย่างไรก็ดี เชื่อว่าราคาหุ้นปัจจุบันได้ตอบรับแนวโน้มผลประกอบการแย่แล้ว อย่างไรก็ตาม มูลค่าพื้นฐานที่ฝ่ายวิจัยมี Upside จำกัด แนะนำ “ถือ” ราคาเป้าหมาย 92 บาท/หุ้น รับเงินปันผลเฉลี่ยปีละ 4% และรอสัญญาณการฟื้นตัวที่ชัดเจนก่อน ทั้งนี้ คาด DTAC จะประกาศจ่ายปันผลไตรมาส 2/58 ที่ 0.72 บาทต่อหุ้น (Yield 0.83%)